
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός εξόδων παράστασης του Προέδρου και των λοιπών με¬ 
λών της Δ.Ε. του Επιμελητηρίου Ηρακλείου. 1 

Ανασυγκρότηση Επιτροπής παραλαβής καταμετρήσεως και κατα¬ 
στροφής τίτλων .. 2 

Περιεχόμενο έγγραφης εγγύησης του κατασκευαστή της ηλεκτρονι¬ 
κής ταμειακής μηχανής (Η.Τ.Μ.).. . 3 

Καθορισμός αποζημίωσης των ιδιωτών μελών του Διοικητικού 
Συμβουλίου του ΤΑΠΑΠ. 4 

Καθορισμός αποζημίωσης των ιδιωτών μελών των Επιτροπών 

Διαχείρισης Ανταλλαξίμου Περιουσίας. 5 

Αντικατάσταση μελών του Συμβουλίου Αλιείας. 6 

Καθορισμός αποδοχών υπαλλήλου του Υπουργείου Εμπορίου, 
που απασχολείται με σχέση εργασίας ιδιωτικού δικαίου στο Γρα¬ 
φείο Εμπορικού Συμβούλου στο Παρίσι. 7 

Καθορισμός αποδοχών υπαλλήλου του Υπουργείου Εμπορίου, που 
απασχολείται με σχέση εργασίας ιδιωτικού δικαίου στο Γ ραφείο 

Εμπορικού Συμβούλου στο Λονδίνο. 8 

Καταβολή μέρους των δεδουλευμένων αποδοχών στους μισθωτούς 
της επιχείρησης ΗΒΗ Παναγόπουλος ΑΒΕ που έκαναν επίσχεση 

εργασίας . 9 

Καταβολή μέρους των δεδουλευμένων αποδοχών στους μισθωτούς 
της επιχείρησης ΗΒΗ ΠΑΝΑΓΟΠΟΥΛΟΣ ΑΒΕ που έκαναν 

επίσχεση εργασίας .10 

Καθορισμός των ατομικών εφοδίων στο Πυροσβεστικό και Βοηθη¬ 
τικό (καθαρίστριες) προσωπικό του Πυροσβεστικού Σώματος με 

δαπάνη του Δημοσίου. 11 

Συμπλήρωση της 8499/280/Δ.Β.Α./19.4.88 απόφασης του 
Αναπληρωτή Υπουργού Βιομηχανίας Ενέργειας και Τεχνολο¬ 
γίας «Σύστημα διαπίστευσης εργαστηρίων δοκιμών» (ΦΕΚ 
269/Β/4.5.88).12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 113023/9242 (1) 


Καθορισμός εξόδων παράστασης του Προέδρου και των λοιπών μελών 
της Δ.Ε. του Επιμελητηρίου Ηρακλείου. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του εδαφ. 7 παρ. β του άρθρου 4 του Ν. 1746/1988 
«Ρύθμιση του θεσμού των Επιμελητηρίων και άλλες διατάξεις». 

2. Την κοινή απόφαση του Πρωθυπουργού και του Υπουργού Οικο¬ 
νομικών αρ. 6474/1988 «Ανάθεση αρμοδιοτήτων στον Υφυπουργό 
Οικονομικών». 

3. Την αριθ, Β3-139/16.2.1987 κοινή απόφαση του Πρωθυπουρ¬ 


γού και του Υπουργού Εμπορίου «Ανάθεση αρμοδιοτήτων στον Υφυ¬ 
πουργό Εμπορίου». 

4. Το με αριθ. 2027/26.10.1988 έγγραφο του Επιμελητηρίου 
Ηρακλείου και το συνημμένο σε αυτό πρακτικό της 24.10.1988 συνε¬ 
δρίασης του Διοικητικού του Συμβουλίου, αποφασίζουμε: 

Καθορίζουμε το ύψος των εξόδων παράστασης του Προέδρου του 
Επιμελητηρίου Ηρακλείου από 5.000 δρχ. μηνιαίως σε 8.0ΟΟ δρχ. και 
των λοιπών μελών της Διοικητικής Επιτροπής από 4.000 δρχ. μη¬ 
νιαίως σε 5.000 δρχ. μηνιαίως, για το κάθε μέλος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΗΛΙΑΣ ΠΑΠΑΗΛΙΑΣ Γ. ΔΑΣΚΑΛΑΚΗΣ 

-♦- 

Αριθ. 114523 (2) 

Ανασυγκρότηση Επιτροπής παραλαβής καταμετρήσεως και καταστρο¬ 
φής τίτλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 116 του Π.Δ. 284/14.6.1988 «περί διαρθρώ- 
σεως του Υπουργείου Οικονομικών και Οργανισμού των Υπηρεσιών αυ¬ 
τού». 

2. Την απόφαση 247638/1966 του Υπουργείου Οικονομικών. 

3. Το έγγραφο Φ.Γ4/27637/23.11.1988 του Ελεγκτικού Συνε¬ 
δρίου και 

4. Το έγγραφο 6239/10.11.1988 της Τράπεζας της Ελλάδος, 
αποφασίζουμε: 

Ανασυγκροτούμε, ως κατωτέρω, την Επιτροπή παραλαβής, καταμε¬ 
τρήσεως και καταστροφής τίτλων, γενικά που αποσύρθηκαν από την 
ι κυκλοφορία ή δεν τέθηκαν σε κυκλοφορία ή είναι ανίσχυροι. 

1. Τακτικά Μέλη: 

α) Στυλιανός Χριστονάκης, Σύμβουλος του Ελεγκτικού Συνε¬ 
δρίου. 

β) Ιωάννης Τσενές, Προϊστάμενος Δημοσιονομικής Διεύθυνσης Κε¬ 
ντρικής Υπηρεσίας Υπουργείου Οικονομικών. 

γ) Ιωάννης Κτιστόπουλος, Διευθυντής της Τράπεζας της Ελλάδος. 

2. Αναπληρωματικά Μέλη (αντίστοιχα προς τα τακτικά): 

α) Χαράλαμπος Ψυρρής, Σύμβουλος του Ελεγκτικού Συνεδρίου. 

β) Ιωάννης Τσούτσος, Προϊστάμενος Δημοσιονομικής Διεύθυνσης 
Κεντρικής Υπηρεσίας Υπουργείου Οικονομικών. 

γ) Ιωάννης Χαλικιόπουλος Υποδιευθυντής της Τράπεζας της Ελλά¬ 
δος. 

3. Γραμματέα της Επιτροπής ορίζουμε τον Εντεταλμένο Τμημα- 
τάρχη - Προϊστάμενο της Τράπεζας της Ελλάδος Ιωάννη Παπακουνάδη 
με αναπληρωτή του τον τμηματάρχη Ιωάννη Καπετανάκη. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Δεκεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. Σ. 2906/181 (3) 

Περιεχόμενο έγγραφης εγγύησης του κατασκευαστή της ηλεκτρονικής 
ταμειακής μηχανής (Η.Τ.Μ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις του δευτέρου εδαφίου της παραγράφου 
1 του άρθρου 4 του Ν.1809/1988 «Καθιέρωση ηλεκτρονικών ταμεια¬ 
κών μηχανών και άλλες διατάξεις (ΦΕΚ 222Α), αποφασίζουμε: 

Ι.Ορίζουμε το περιεχόμενο της εγγύησης που παρέχεται από τον κα¬ 
τασκευαστή προς το χρήστη της ηλεκτρονικής ταμειακής μηχανής, ως 
ακολούθως: 

ΕΓΓΥΗΣΗ Νο ΧΧΧΧ 


Είδος: Ηλεκτρονική Ταμειακή Μηχανή 

Τύπος:. 

Αριθμός μητρώου: . 

Αριθμός και ημερομηνία έγκρισης καταλληλότητας: 

Ημερομηνία έναρξης εγγύησης: . 

Στοιχεία αγοραστή: ... 


Όροι εγγύησης 

1. Εγγυόμαστε ότι η ηλεκτρονική ταμειακή μηχανή με τα πιο πάνω 
στοιχεία έχει κατασκευαστεί σύμφωνα με τις τεχνικές προδιαγραφές του 
Υπουργείου Οικονομικών, η δε ποιότητα των υλικών που χρησιμοποιή¬ 
θηκαν και η τεχνική που εφαρμόστηκε στην κατασκευή της εξασφαλί¬ 
ζουν την καλή λειτουργία της. 

2. Η εγγύηση παρέχεται στον αγοραστή που αναγράφεται στην πα¬ 
ρούσα, ισχύει για πέντε (5) χρόνια από την ημερομηνιά αγοράς της ηλε¬ 
κτρονικής τεμειακής μηχανής και αφορά επίσης στην ύπαρξη ανταλλα¬ 
κτικών και εξαρτημάτων και στην εξασφάλιση υποδομής για την 
έγκαιρη αποκατάσταση βλαβών και την επαναφορά σε ομαλή λειτουρ¬ 
γία της μηχανής με δαπάνες του χρήστη. 

Ειδικά, για την περίοδο ενός χρόνου από την ημερομηνία αγοράς της 
μηχανής η εγγύηση προς τον αγοραστή αφορά και στη δωρεάν επισκευή 
και παροχή των αναγκαίων ανταλλακτικών ή και στην (αντικατάσταση 
της μηχανής, στην περίπτωση που η βλάβη ή η κακή λειτουργία της 
οφείλεται σε ελαττώματα ή κακή κατασκευή. 

3. Η εγγύηση δεν ισχύει όταν η βλάβη της ηλεκτρονικής ταμειακής 
μηχανής οφείλεται σε κακή χρήση ή σε εξωτερικές επεμβάσεις με οποιο- 
δήποτε τρόπο, καθώς επίσης και στην περίπτωση αλλοίωσης ή παρα- 
ποίησης του τύπου ή του αριθμού μητρώου ή του αριθμού έγκρισης κα¬ 
ταλληλότητας της μηχανής. 

Υπογραφή και πλήρη 
Υπογραφή και 
στοιχεία του κατασκευαστή 
στοιχεία του πωλητή 

II. Δεν αποκλείεται η διατύπωση και άλλων όρων εκτός από τους πιο 
πάνω, με την προϋπόθεση ότι οι επιπλέον αυτοί όροι δεν πρέπει να θί¬ 
γουν ή να περιορίζουν με οποιοδήποτε τρόπο το περιεχόμενο της εγγύη¬ 
σης της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Νοεμβρίου 1988 

. Ο ΥΠΟΥΡΓΟΣ 

ΛΗΜΗΤΡΗΣ ΤΣΟΒΟΛΑΣ 

... 

Αριθ. 112341/9232 (4) 

Καθορισμός αποζημίωσης των ιδιωτών μελών του Διοικητικού Συμ¬ 
βουλίου του ΤΑΠΑΠ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 13 (β) και 19τουΠ.Δ/τος 636/1977, «περί διαρθρώ- 
σεως του Υπουργείου Οικονομικών και Οργανισμών των Υπηρεσιών 


αυτού» (ΦΕΚ 209/30.7.1977 τ. Α'). 

2. Την απόφαση αριθ. Δ.4769/737 της 10 Σεπτέμβρη 1988 «Συ¬ 
γκρότηση του Διοικητικού Συμβουλίου του Ταμείου Ανταλλαξίμου Πε¬ 
ριουσίας και Αποκατάστασης Προσφύγων (ΦΕΚ 683/15.9.1988 τ. 
Β·). 

3. Το άρθρο μόνο παρ. 2 του Π. Δ/τος 492/1984 «Περιορισμός συ- 
ναρμοδιοτήτων κατά την έκδοση διοικητικών πράξεων σε αντικείμενα 
αρμοδιότητας Υπουργείου Προεδρίας της Κυβέρνησης και λοιπών 
Υπουργείων (ΦΕΚ 175/Α /14.11.1984). 

4. Το άρθρο 18 του Ν. 1505/1984 «Αναδιάρθρωση μισθολογίου 
προσωπικού της Δημόσιας Διοίκησης και άλλες συναφείς διατάξεις» 
(ΦΕΚ 194/τ. Α'/3.12.1984), όπως τροποποιήθηκε και συμπληρώ¬ 
θηκε με το άρθρο 8 του Ν. 1810/1988 (ΦΕΚ 223/τ. Α’/5.10.1988) 
«Για την συμπλήρωση και τη βελτίωση του Ν. 1505/1984 και άλλες 
διατάξεις». 

5. Την αριθ. 6474/30.6.1988 απόφαση του Πρωθυπουργού και 
του Υπουργού των Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/τ.Β'/30.6.1988), αποφασίζουμε: 

1. Η αποζημίωση των ιδιωτών μελών του Διοικητικού Συμβουλίου 
του Ταμείου Ανταλλαξίμου Περιουσίας και Αποκαταστάσεως Προσφύ¬ 
γων κατά συνεδρίαση, ορίζεται στο ποσό των τριών χιλιάδων (3.000) 

δρχ· 

2. Η.απόφαση αυτή ισχύει από 1 Ιουλίου 1988. 

Η παρούσα απόφαση - να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-+- 

Αριθ. 112342/9233 (5) 

Καθορισμός αποζημίωσης των ιδιωτών μελών των Επιτροπών Διαχεί¬ 
ρισης Ανταλλαξίμου Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 29 και 80 του Π. Δ/τος 636/1977 «Περί διαρθρώ- 
σεως του Υπουργείου Οικονομικών και Οργανισμού των Υπηρεσιών αυ¬ 
τού» (ΦΕΚ 209/Α/30.7.1977). 

2. Το άρθρο 18 του Ν. 1505/1984 «Αναδιάρθρωση μισθολογίου 
Προσωπικού της Δημόσιας Διοίκησης και άλλες συναφείς διατάξεις» 
(ΦΕΚ 194/Α'/3.12.1984), όπως τροποποιήθηκε και συμπληρώθηκε 
με το άρθρο 8 του Ν. 1810/1988 (ΦΕΚ 223/Α/5.10.1988) «Για τη 
συμπλήρωση και βελτίωση του Ν. 1505/1984 και άλλες διατάξεις». 

3. Το άρθρο μόνο παρ. 2 του Π. Δ/τος 492/1984, «Περιορισμός συ- 
ναρμοδιοτήτων κατά την έκδοση, διοικητικών πράξεων σε αντικείμενα 
αρμοδιότητας Υπουργείου Προεδρίας της Κυβέρνησης και λοιπών 
Υπουργείων (ΦΕΚ 175/Α/14.11.1984). 

4. Την αριθ. 6474/30.6.1988 απόφαση του Πρωθυπουργού και 
του Υπουργού των Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451/τ. Β’/30.6.1988), αποφασί¬ 
ζουμε: 

1. Αποζημίωση των ιδιωτών μελών, των Επιτροπών Διαχείρισης 
Ανταλλαξίμου Περιουσίας, κατά συνεδρίαση, ορίζεται στο ποσό των 
3.000 δρχ. 

2. Η απόφαση αυτή ισχύει από 1 Ιουλίου 1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 

- + 

Αριθ. 386522 (6) 

Αντικατάσταση μελών του Συμβουλίου Αλιείας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: α) του Ν. 1558/1985 (ΦΕΚ 137/1985 τ. Α') 
«Κυβέρνηση και Κυβερνητικά Όργανα», β) των άρθρων 50 και 51 του 
Π.Δ. 402/1988 (ΦΕΚ 187/26.8.1988 τ. Α') «Οργανισμός του 
Υπουργείου Γεωργίας», γ) των άρθρων 24 και 25 του Π.Δ. 915/1981 

«περί συστάσεως και οιναδιοργοινώσεως υπηρεσιών τινών του Υπουρ¬ 
γείου Γεωργίας». 

2. Την με αριθμό 272961/26.4.1982 (ΦΕΚ 215/1982 τ. Β') 
κοινή απόφαση των Υπουργών Προεδρίας της Κυβερνήσεως και Γεωρ¬ 
γίας, σχετικά με την αναμόρφωση των συλλογικών οργάνων του 
Υπουργείου Γεωργίας, όπως συμπληρώθηκε και τροποποιήθηκε μετα¬ 
γενέστερα, με όμοιες αποφάσεις. 

3. Την με αριθμό 288719/13.5.1988 (ΦΕΚ 335/1988 τ. Β') 
απόφασή μας, με την οποία συγκροτήθηκε το Συμβούλιο Αλιείας, για τη 
διετία 1988 - 1989. 

4. Το από 10.11.1988 τηλετύπημα του Υπουργείου Εμπορικής 
Ναυτιλίας, για την αντικατάσταση, από το πιο πάνω Συμβούλιο, του 
Κων/νου Μωράκη, λόγω μετάθεσής του και του Απόστ. Κούρτη, για 
υπηρεσιακούς λόγους. 

5. Το από 14.11.1988 Υπηρεσιακό σημείωμα των Διευθύνσεων α) 
Θαλάσσιας Αλιείας και β) Εσωτερικών Υδάτων και Υδατοκαλλιερ¬ 
γειών, για την αντικατάσταση του Δημητρίου Κωστακόπουλου από το 
συμβούλιο αυτό, λόγω μετάθεσής του, καθώς και για την αντικατά¬ 
σταση μερικών εισηγητών, για υπηρεσιακούς λόγους. 

6. Το με αριθμό 823/22.11.1988 έγγραφο του Πανελλήνιου Συλ¬ 
λόγου Ιχθυολόγων Υπαλλήλων Υπουργείου Γεωργίας, για την αντικα¬ 
τάσταση του Νικ. Αναγνόπουλου, λόγω διαγραφής του από το Σύλλογο, 
εξαιτίας της αποχωρήσεώς του από την Υπηρεσία, αποφασίζουμε: 

1. Τροποποιούμε τις παραγράφους 1 /δ, 1 /στ και 1 /ζ της με αριθμό 
288719/13.5.1988 απόφασής μας, με την οποία συγκροτήθηκε το 
Συμβούλιο Αλιείας, για τη διετία 1988 - 1989 και ορίζουμε τους: 

α) Μιχαήλ Γκρίμπα, Προϊστάμενος της Δ/νσης Υδατοκαλλιεργειών 
και Εσωτερικών Υδάτων, ως τακτικό μέλος, με αναπληρωτή αυτού, 
τον Γεώργιο Γιαννακόπουλο, υπάλληλο της ίδιας Διεύθυνσης και του 
κλάδου ΠΕ4 Ιχθυολόγων με βαθμό Α’. 

β) Γεώργ. Λεμονάκη, Αντιπλοίαρχο Λ.Σ. ως τακτικό μέλος, με ανα¬ 
πληρωτή αυτού, τον Νικ. Ανδριανό, Υποπλοίαρχο Λ.Σ. 

γ) Σταύρο Τσελά, Ιχθυολόγο, εκπρόσωπο του Πανελλήνιου Συλλό¬ 
γου Ιχθυολόγων Υπαλλήλων Υπουργείου Γεωργίας, ως τακτικό μέλος, 
με αναπληρωτή αυτού, τον Χρ. Γιαννόπουλο, Ιχθυολόγο, εκπρόσωπο 
του ίδιου Συλλόγου.^ 

2. Τροποποιούμε τις παραγράφους 2/Ια 2/Ιβ, 2/ΙΙβ, 2/ΙΙγ, 2/ΙΙδ 
και 2/ΙΙε και ορίζουμε εισηγητές για τα πάρα κάτω θέματα, τους: 

α) Για θέματα του Τμήματος Παράκτιας Αλιείας: 

Δημ. Μητρόπουλο, Προϊστάμενο του Τμήματος, υπάλληλο του κλά¬ 
δου ΠΕ4 Ιχθυολόγων με βαθμό Α’, με αναπληρωτή αυτού, τόν Θεο¬ 
δόση Σπαντιδέα, υπάλληλο του ίδιου κλάδου, με βαθμό Β'. 

β) Για Θέματα του Τμήματος Μέσης Αλιείας: 

Ευθυμία Δαμάσκου, προϊσταμένη του Τμήματος, υπάλληλο του κλά¬ 
δου ΠΕ4 Ιχθυολόγων με βαθμό Α’, με αναπληρωτή αυτής, τον Ιωάννη 
Βομβολάκη, υπάλληλο του ίδιου κλάδου με βαθμό Β’. 

γ) Για θέματα του Τμήματος Εσωτερικών Υδάτων: 

Σταυρούλα Παγώνη, προϊσταμένη του Τμήματος, υπάλληλο του κλά¬ 
δου ΠΕ4 Ιχθυολόγων, με βαθμό Α', με αναπληρωτή αυτής τον Χρήστο 
- Ρίτο Γιαννόπουλο, υπάλληλο του ίδιου κλάδου και βαθμού. 

δ) Για θέματα του Τμήματος Θαλάσσιων Καλλιεργειών: 

Όλγα Αγιοβλασίτη, προϊσταμένη του Τμήματος, υπάλληλο του κλά¬ 
δου ΠΕ4 Ιχθυολόγων με βαθμό Α', με αναπληρωτή αυτής, την Κων/να 
Αμπατζή, υπάλληλο του ίδιου κλάδου και βαθμού. 

ε) Για θέματα του Τμήματος Προστασίας Υδάτινων Οικοσυστημά¬ 
των: 

Μαρία Βασιλείου, προϊσταμένη του Τμήματος, υπάλληλο του κλάδου 
ΠΕ4 Ιχθυολόγων, με βαθμό Α' με αναπληρωτή αυτής, την Δήμητρα 
Γεωργακοπούλου - Σαββοπούλου, υπάλληλο του Τμήματος Αξιοποίη¬ 
σης Παραγωγής, και του ίδιου κλάδου, με βαθμό Β'. 

στ) Για Θέματα του Τμήματος Αξιοποίησης Παραγωγής: 

Μιχαήλ Γαβαλά, προϊστάμενο του Τμήματος, υπάλληλο του κλάδου 
ΠΕ4 Ιχθυολόγων με βαθμό Α', με αναπληρωτή αυτού, την Δήμητρα 
Γεωργακοπούλου - Σαββοπούλου, υπάλληλο του ίδιου κλάδου με 
βαθμό Β'. 

3. Η Θητεία των πιο πάνω λήγει την 31 Δεκεμβρίου 1989. 

4. Η απόφαση που τροποποιείται ισχύει κατά τα λοιπά. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Δεκεμβρίου 1988 

Ο ΥΠΟΥΡΓΟΣ 

ΓΙΑΝ. ΠΟΤΤΑΚΗΣ 
- 4 ”- 

Αριθ. 16794 (7) 

Καθορισμός αποδοχών υπαλλήλου του Υπουργείου Εμπορίου, που απα¬ 
σχολείται με σχέση εργασίας ιδιωτικού δικαίου στο Γ ραφείο Εμπορι¬ 
κού Συμβούλου στο Παρίσι. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 1 του Ν.Δ. 1198/72 «περί του τρόπου ρυθμί- 
σεως των όρων αμοιβής και εργασίας του με σχέση εργασίας ιδιωτικού 
δικαίου προσωπικού του Δημοσίου, των ΝΠΔΔ και ΟΤΑ και τροποποιή- 
σεως διατάξεων της περί συλλογικών συμβάσεων εργασίας νομοθεσίας» 
(ΦΕΚ 109/Α/72). 

β) Του Π.Δ. 494/1979 (ΦΕΚ 152/Α/1979). 

2. Σχετική πρόταση που μας διατυπώθηκε με το αριθ. Β1-9816/ 

31.8.88 έγγραφο του Υπουργείου Εμπορίου. 

3. Σχετική γνωμοδότηση του κατά το άρθρο 6 παρ. 1 του Ν.Δ. 
1198/72 Τμήματος Αμοιβής και όρων Εργασίας εργαζομένων στο 
Δημόσιο Τομέα Ανωτάτου Συμβουλίου Εργασίας, που πάρθηκε κατά 
την συνεδρίασή του της 21.9.1988 την οποία δεχόμαστε. 

4. Το γεγονός ότι υπάρχει περίπτωση αδυναμίας υπογραφής ειδικής 
συλλογικής συμβάσεως εργασίας για το κατωτέρω προσωπικό. 

5. Την αριθ. 6474/ΦΕΚ 451/Β/30.6.88 κοινή απόφαση του 
Πρωθυπουργού και του Υπ. Οικονομικών για μεταβίβαση αρμοδιοτή¬ 
των στον Υφυπουργό Οικονομικών, αποφασίζουμε: 

1. Καθορίζουμε τις αποδοχές του υπαλήλου του Υπουργείου Εμπο¬ 
ρίου που απασχολείται με σχέση εργασίας ιδιωτικού δικαίου στο Γ ρα¬ 
φείο Εμπορικού Συμβούλου στο Παρίσι σε 1.600 $ Η.Π.Α το μήνα. 

2. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Νοεμβρίου 1988 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΟΝ ΕΡΓΑΣΙΑΣ 

ΗΛ. ΠΑΠΑΗΛΙΑΣ Γ. ΓΕΝΝΗΜΑΤΑΣ 

-- 

Αριθ. 18589 (8) 

Καθορισμός αποδοχών υπαλλήλου του Υπουργείου Εμπορίου, που απα¬ 
σχολείται με σχέση εργασίας ιδιωτικού δικαίου στο Γ ραφείο Εμπορι¬ 
κού Συμβούλου στο Λονδίνο. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 1 του Ν.Δ. 1198/72 «περί του τρόπου ρυθμί- 
σεως των όρων αμοιβής και εργασίας του με σχέση εργασίας ιδιωτικού 
δικαίου προσωπικού του Δημοσίου, των ΝΠΔΔ και ΟΤΑ και τροποποιή- 
σεως διατάξεων της περί συλλογικών συμβάσεων εργασίας νομοθεσίας» 
(ΦΕΚ 109/Α/72). 

β) Του Π.Δ. 494/1979 (ΦΕΚ 152/Α/1979). 
γ) Του άρθρου 40 του Ν. 849/78 (ΦΕΚ 252/Α/78). 

2. Σχετική πρόταση που μας διατυπώθηκε με το αριθ. Β1 8896/ 

6.9.88 έγγραφο του Υπουργείου Εμπορίου. 

3. Σχετική γνωμοδότηση του κατά το άρθρο 6 παρ. 1 του Ν.Δ. 
1198/72 Τμήματος Αμοιβής και όρων Εργασίας εργαζομένων στο 
Δημόσιο Τομέα Ανωτάτου Συμβουλίου Εργασίας που πάρθηκε κατά 
την συνεδρίασή του της 21.9.1988 την οποία δεχόμαστε. 

4. Το γεγονός ότι υπάρχει περίπτωση αδυναμίας υπογραφής ειδικής 
συλλογικής σύμβασης εργασίας για τον παρακάτω υπάλληλο 

5. Την αριθ. 6474/ΦΕΚ 451/Β/30.6.88 κοινή απόφαση του 
Πρωθυπουργού και του Υπ. Οικονομικών για ανάθεση αρμοδιοτήτων 
στον Υφυπουργό Οικονομικών, Ηλία Παπαηλία, αποφασίζουμε: 

1. Καθορίζουμε τις αποδοχές του υπαλλήλου (Γραφέα - Δακτυλο- 
γράφου) του Υπουργείου Εμπορίου που απασχολείται με σχέση εργα¬ 
σίας ιδιωτικού δικαίου στο Γραφείο Εμπορικού Συμβούλου στο Λονδίνο 
σε 1.500 $ Η.Π.Α το μήνα. 

2. Η απόφαση αυτή ισχύει από την πρόσληψή του πιο πάνω εργαζο¬ 
μένου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1988 

οι ΥΠΟΥΡΓΟΙ 

ΥΦ. ΟΙΚΟΝΟΜΙΚΟΝ ΕΡΓΑΣΙΑΣ 

ΗΛ. ΠΑΠΑΗΛΙΑΣ Γ. ΓΕΝΝΗΜΑΤΑ! 

- ♦ - 

Αριθ. 32816 (9) 

Καταβολή μέρους των δεδουλευμένων αποδοχών στους μισθωτούς της 
επιχείρησης ΗΒΗ Παναγόπουλος ΑΒΕ που έκαναν επίσχεση εργα¬ 
σίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 
2.3.1981 Πράξεως Νομοθετικού Περιεχομένου «πρί καταβολής υπό 
του Οργανισμού Απασχολήσεως Εργατικού Δυναμικού, δεδουλευμένων 
αποδοχών και αποζημιώσεων εις μισθωτούς κ.λ.π.». 

2. Την αριθ. 4146/88 γνωμοδότηση του Δ.Σ. του ΟΑΕΔ (αριθ. Συ¬ 
νεδρίασης 331/13.12.88) που μας υποβλήθηκε με το αριθ. 119935/ 

12.12.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικώ- 
τερου κοινωνικού συμφέροντος και προκύπτει, έκδηλη οικονομική αδυ¬ 
ναμία της επιχείρησης ΗΒΗ ΠΑΝΑΓΟΠΟΥΛΟΣ ΑΒΕ, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 323 
μισθωτούς της επιχείρησης ΗΒΗ ΠΑΝΑΓΟΠΟΥΛΟΣ ΑΒΕ που έκα¬ 
ναν επίσχεση εργασίας την 24.10.88 μέρους των δεδουλευμένων απο¬ 
δοχών τους μηνός Δεκεμβρίου 1988 και μέχρι του ποσού των τριάντα 
πέντε χιλιάδων (35.000) δρχ. συνολικού ύψους έντεκα εκατομμυρίων 
τριακοσίων πέντε χιλιάδων (11.305.000) δρχ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 32814 (10) 

Καταβολή μέρους των δεδουλευμένων αποδοχών στους μισθωτούς της 
επιχείρησης ΗΒΗ ΠΑΝΑΓΟΠΟΥΛΟΣ ΑΒΕ που έκαναν επίσχεση 
εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 
2.3.1981 Πράξεως Νομοθετικού Περιεχομένου «πρί καταβολής υπό 
του Οργανισμού Απασχολήσεως Εργατικού Δυναμικού, δεδουλευμένων 
αποδοχών και αποζημιώσεων εις μισθωτούς κ.λ.π.». 

2. Την αριθ. 4056/88 γνωμοδότηση του Δ.Σ. του ΟΑΕΔ (αριθ. Συ¬ 
νεδρίασης 329/6.12.88) που μας υποβλήθηκε με το αριθ. 119935/ 

19.12.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικώ- 
τερου κοινωνικού συμφέροντος και προκύπτει, έκδηλη οικονομική αδυ¬ 
ναμία της επιχείρησης ΗΒΗ ΠΑΝΑΓΟΠΟΥΛΟΣ ΑΒΕ, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 323 
μισθωτούς της επιχείρησης ΗΒΗ ΠΑΝΑΓΟΠΟΥΛΟΣ ΑΒΕ που έκα¬ 
ναν επίσχεση εργασίας την 24.10.88 μέρους των δεδουλευμένων απο¬ 
δοχών τους χρονικής περιόδου Οκτωβρίου - Νοεμβρίου 1988 και μέχρι 
του ποσού των τριάντα χιλιάδων (30.000) δρχ. συνολικού ύψους δέκα 
εκατομμυρίων τετρακοσίων δέκα χιλιάδων (10.410.000) δρχ. 


Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 34160/Φ.521.1 (11) 

Καθορισμός των ατομικών εφοδίων στο Πυροσβεστικό και Βοηθητικό 
(καθαρίστριες) προσωπικό του Πυροσβεστικού Σώματος με δαπάνη 
του Δημοσίου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1.Έχοντας υπόψη .τις διατάξεις: 

α) Του άρθρου 21 του Ν. 6015/1934 (ΦΕΚ 46 τ. Α' της 
3.2.1934) «περί τροποποιήσεως και συμπληρώσεως των Νόμων 
4661/1930 και 5273/1931 «περί διοργανώσεως Πυροσβεστικής 
.Υπηρεσίας εν τω Κράτει». 

β) Του Ν.Δ. 1805/1942 (ΦΕΚ 180 τ. Α' 30.5.1946) «περί τροφο¬ 
δοσίας, ιματισμού, κλινοστρωμνής και υποδήσεως ανδρών Σωμάτων 
Ασφαλείας». 

-γ) Του Νόμου 340/1943 (ΦΕΚ 209 τ.Α' της 15.7.1943) «περί κα- 
ταργήσεως του Ταμείου Πυροσβεστικής Υπηρεσίας». 

δ) Του Ν.Δ. 152/1969 (ΦΕΚ 56 τ. Α' της 1.4.1969) «περί χορη- 
γήσεως δαπάναις του Δημοσίου εις τους Αξιωματικούς και Ανθυπασπι- 
στάς Χωροφυλακής και τους τούτοις εξομοιουμένους της Αστυνομίας 
Πόλεων και Πυροσβεστικού Σώματος, ειδών ιματισμού». 

ε) Του άρθρου 84 του από 9.12.1948 Β.Δ/τος (ΦΕΚ 21 τ. Α’ της 
21.1.1949) «περί Κανονισμού Εσωτερικής Υπηρεσίας του Πυροσβεστι¬ 
κού Σώματος» και 

2. Αφού λάβαμε υπόψη: 

α) Την υπ’ αριθ. 48436 Φ. 109.14 (ΦΕΚ 83 τ. Β’ της 9.2.1981) 
απόφασή μας «περί κανονισμού στολών Αξιωματικών, Πυρονόμων, 
Υπαξιωματικών, Πυροσβεστών και μαθητών της Πυροσβεστικής Σχο¬ 
λής του Πυροσβεστικού Σώματος», όπως τροποποιήθηκε μεταγενέ¬ 
στερα και ισχύει σήμερα. 

β) Τη σχετική με το αντικείμενο του θέματος πρόταση του Αρχηγού 
του Πυροσβεστικού Σώματος, αποφασίζουμε: 

Καθορίζουμε τα παρεχόμενα με δαπάνη του Δημοσίου, στο προσω¬ 
πικό του Πυροσβεστικού Σώματος (Αξιωματικούς, Πυρονόμους, Υπαξ/ 
κούς, Πυρ/στές, Δόκιμους της Πυρ/κής Σχολής και Καθαρίστριες), 
είδη ιματισμού, υπόδησης, κλινοστρωμής και εξάρτυσης καθώς και τη 
διάρκεια χρήσης, τον τρόπο και τις προϋποθέσεις χορήγησης, χρέωσης 
και αντικατάστασης των ειδών αυτών, ως εξής: 

ΚΕΦΑΛΑΙΟ Α'. 

Παρεχόμενα είδη στους άνδρες του Πυροσβεστικού Σώματος - Διάρκεια 

χρή°ης· 

Άρθρο 1. 

Παρεχόμενα είδη στους Αξωματικούς - Διάρκεια χρήσης 

Στους Αξιωματικούς του Σώματος Γενικών και Ειδικών Υπηρεσιών, 
παρέχονται τα εξής ατομικά είδη: ι 
1. Είδη ιματισμού και υπόδησης: 

α) 2,40 μέτρα υφάσματος για την κατασκευή πηλικίου και χιτωνίου 
της υπ’ αριθ. 2 χειμερινής στολής τελετών, άπαξ. 

β) 1,20 μέτρα υφάσματος για την κατασκευή περισκελίδας της υπ’ 
αριθ. 2 χειμερινής - θερινής στολής τελετών, άπαξ. 

γ) 4,50 μέτρα υφάσματος, απλού φάρδους, για την κατασκευή χιτω¬ 
νίου λευκού της υπ’ αριθ. 2 θερινής στολής τελετών, άπαξ. 

δ) 2,50 μέτρα υφάσματος για την κατασκευή ιματιδίου της υπ’ αριθ. 
4 χειμερινής στολής εσπερίδων, άπαξ. 

ε) 4,50 μέτρα υφάσματος, απλού φάρδους, για την κατασκευή ιματι- 
δίου της υπ’ αριθ. 4 θερινής στολής εσπερίδων, άπαξ. 

στ) 1,20 μέτρα υφάσματος για την κατασκευή περισκελίδας της υπ’ 
αριθ. 4 χειμερινής στολής εσπερίδων, άπαξ. 

ζ) 3,20 μέτρα υφάσματος για την κατασκευή πηλικίου, χιτωνίου και 
περισκελίδας της υπ’ αριθ. 8 χειμερινής στολής περιπάτου και υπηρε¬ 
σίας κατά τριετία. 

η) 3,00 μέτρα υφάσματος για την κατασκευή χιτωνίου και περισκε- 
λίδας της υπ’ αριθ. 8 θερινής στολής περιπάτου και υπηρεσίας, κατά 
τριετία. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8735 


θ) 3,20 μέτρα υφάσματος για την κατασκευή πηλικίου, χιτωνίου και 
περισκελίδας της υπ’ αριθ. 8β χειμερινής στολής υπηρεσίας (μπατλ εθνοσήμου, κατά διετία. 

ντρές), κατά τριετία. στ) Μία ραμμένη υπ’ αριθ. 9α θερινή στολή πυρκαϊάς (φόρμα) που 


ι) 3,00 μέτρα υφάσματος για την κατασκευή υποδυτοχιτωνίου και 
περισκελίδας της υπ’ αριθ. 8β θερινής στολής υπηρεσίας, κατά τριετία. 

ια) 1,20 μέτρα υφάσματος για την κατασκευή περισκελίδας της υπ’ 
αριθ. 8γ θερινής στολής υπηρεσίας, κατά διετία. 

ιβ) Μία ραμμένη υπ’ αριθ. 9α χειμερινή στολή πυρκαϊάς (φόρμα), που 
περιλαμβάνει υποδυτοχιτώνιο, περισκελίδα και πηλίκιο (τζόκευ) μετά 
εθνοσήμου, κατά διετία. 

ιγ) Μία ραμμένη υπ’ αριθ. 9α θερινή στολή πυρκαϊάς (φόρμα), που 
περιλαμβάνει υποδυτοχιτώνιο και περισκελίδα, κατα διετία. 

ιδ) 6,00 μέτρα υφάσματος, απλού φάρδους, για την κατασκευή δύο 
χειμερινών υποδυτών, χρώματος υποκύανου, κατά διετία. 

ιε) 6,00 μέτρα υφάσματος, απλού φάρδους, για την κατασκευή δύο 
θερινών υποδυτών, χρώματος υποκύανου, κατά διετία. 

ιστ) 3,00 μέτρα υφάσματος, απλού φάρδους, για την κατασκευή ενός 
υποδύτη λευκού, κατ’ έτος. 

ιζ) Ένα τζάκετ κατά πενταετία. 

ιη) Ένα αδιάβροχο δερμάτινο κοντό με εσωτερική επένδυση, κατά 
πε¬ 
νταετία. 

ιθ) Ένα επενδύτη αδιάβροχο (καπαρτίνα) κατά δεκαετία, 
κ) Ένα πουλόβερ μάλλινο ή σύμμικτο της υπ’ αριθ. 9α χειμερινής 
στολής πυρκαϊάς (φόρμας), κατά διετία. 

κα) Ένα εσωτερικό επενδύτη (φανέλλα) της υπ’ αριθ. 9α χειμερινής 
στολής πυρκαϊάς (φόρμας) κατά διετία. Λ 

κβ) Ένα ζευγάρι χαμηλά υποδήματα (σκαρπίνια) κατά διετία, 
κγ) Ένα ζευγάρι ενδρομίδες (μπότες) κατά διετία, 
κδ) Ένα (1) λαιμοδέτη κατά τριετία, 
κε) Δύο ζευγάρια κάλτσες κατ’ έτος. 

2. Είδη εξάρτυσης: 

α) Ένα φανό ηλεκτρικό, ολομερή άπαξ, 
β) Μία σφυρίχτρα, άπαξ. 

γ) Ένα ζευγάρι γάντια πυράντοχα, κα^χ εξαετία. 

δ) Ένα ζευγάρι γάντια δερμάτινα, κατά εξαετία. 

ε) Μία ζώνη καννάβινη και πυροσβεστική πόρπη, κατά τριετία. 

στ) Δύο εθνόσημα πηλικίου, κατά πενταετία. 

ζ) Οκτώ πυροσβεστικά εμβλήματα περιλαίμιου, κατά πενταετία. 

3. Είδη κλινοστρωμνής: 

α) Τέσσερα κλινοσκεπάσματα, κατά εξαετία, 
β) Τέσσερα σινδόνια, μονόφαρδα, κατά τετραετία, 
γ) Δύο κελύφια προσκεφαλαίων, κατά τετραετία, 
δ) Ένα προσόψιο, κατά διετία. 

Άρθρο 2. 

Παρεχόμενα είδη στους Πυρονόμους - διάρκεια χρήσης 

Στους Πυρονόμους Γ ενικών και Ειδικών Υπηρεσιών, παρέχονται όλα 
τα ατομικά εφόδια που προβλέπονται για τους Αξιωματικούς, από το 
άρθρο 1 της παρούσας και με την ίδια διάρκεια χρήσης, εφόσον έχει λή¬ 
ξει η διάρκεια χρήσης αυτών που τους έχουν χορηγηθεί πριν από την 
προαγωγή τους, πλην των αναφερομένων στην παράγραφο 1 α,β,γ,δ,ε 
και στ αυτού, ειδών. 

Άρθρο 3. 

Παρεχόμενα είδη στους Υπαξιωματικούς και Πυροσβέστες Γενικών και 
Ειδικών Υπηρεσιών - Διάρκεια χρήσης. 

Στους Υπαξιωματικούς και Πυροσβέστες παρέχονται τα εξής ατο¬ 
μικά εφόδια: 

1. Είδη ιματισμού και υπόδησης: 

α) 3,20 μέτρα υφάσματος για την κατασκευή πηληκίου, χιτωνίου και 
περισκελίδας της υπ’ αριθ. 8 χειμερινής στολής εξόδου, κατά τριετία. 

β) 3,20 μέτρα υφάσματος για την κατασακευή πηληκίου, χιτωνίου 
και περισκελίδας της υπ’ αριθ. 8 θερινής στολής εξόδου, κατά τριετία. 

γ) 3,20 μέτρα υφάσματιος για την κατασκευή πηληκίου, χιτωνίου 
και περισκελίδας της υπ’ αριθ. 8β χειμερινής στολής υπηρεσίας (μπατλ- 
ντρες), κατά τριετία. 

δ) 1,20 μέτρα υφάσματος για την κατασκευή περισκελίδας της υπ’ 
αριθ. 8γ, θερινής στολής υπηρεσίας, κατά διετία. 

ε) Μία ραμμένη υπ’ αριθ. 9α χειμερινή στολή πυρκαϊάς (φόρμα), που 
περιλαμβάνει υποδυτοχιτώνιο, περισκελίδα και πηλήκιο (τζόκευ) μετά 


περιλαμβάνει υποδυτοχιτώνιο, και περισκελίδα, κατά διετία. 

ζ) 6,00 μέτρα υφάσματος απλού φάρδους, για την κατασκευή δύο 
χειμερινών υποδυτών, χρώματος υποκύανου, κατά διετία. 

η) 6,00 μέτρα υφάσματος, απλού φάρδους, για την κατασκευή δύο 
θερινών υποδυτών,χρώματος υποκύανου, κατά διετία. 

θ) 3,00 μέτρα υφάσματος, απλού φάρδους, για την κατασκευή ενός 
υποδύτη λευκού, κατά τριετία, 
ι) Ένα τζάκετ, κατά πενταετία. 

ια) Ένα αδιάβροχο δερμάτινο κοντό με εσωτερικό επενδύτη, κατά 
πενταετία. 

ιβ) Ένα πουλόβερ μάλλινο ή σύμμικτο της υπ’ αριθ. 9α χειμερινής 
στολής πυρκαϊάς (φόρμας) κατά διετία. 

ιγ) Ένα εσωτερικό επενδύτη (φανέλλα) της υπ’ αριθ. 9α χειμερινής 
στολής πυρκαϊάς (φόρμας), κατά διετία. 

ιδ) Ένα ζευγάρι χαμηλά υποδήματα (σκαρπίνια), κατά τριετία, 
ιε) Ένα ζευγάρι ενδρομίδες (μπότες) κατά διετία, 
ιστ) Δύο ζευγάρια κάλτσες κατ’ έτος, 
ιζ) Ένα λαιμοδέτη κατά τριετία. 

2. Είδη εξάρτυσης: 

α) Ένα ζευγάρι γάντια πυράντοχα, κατά εξαετία, 
β) Ένα ζευγάρι γάντια δερμάτινα,, κατά εξαετία, 
γ) Μία Ζώνη καννάβινη με πυροσβεστική πόρπη, κατά τριετία, 
δ) Ένα φανό ηλεκτρικό ολομερή, άπαξ, 
ε) Μία σφιρίκτρα, άπαξ, 
στ) Δύο εθνόσημα πηληκίου, κατά πενταετία, 
ζ) Τέσσερα πυροσβεστικά εμβλήματα περιλαίμιου, κατά πενταε¬ 
τία. 

3. Είδη κλινοστρωμνής: 

α) Τέσσερα κλινοσκεπάσματα, κατά εξαετία, 
β) Τέσσερα σινδόνια, μονόφαρδα, κατά τετραετία, 
γ) Δύο κελύφια προσκεφαλαίων, κατά τετραετία, 
δ) Ένα προσόψιο, κατά διετία και 
ε) Ένα προσκεφάλαιο, κατά πενταετία. 

- Άρθρο 4. 

Παρεχόμενα είδη στους Δόκιμους Ανθυποπυραγούς - Διάρκεια χρήσης. 

Στους Δόκιμους Ανθυποπυραγούς, με την είσοδό τους στην Πυροσβε¬ 
στική Σχολή, παρέχονται τα κατωτέρω ατομικά εφόδια με διάρκεια 
χρήσης ισόχρονη με τη φοίτησή τους στη Σχολή, εφόσον δεν ορίζεται 
διαφορετικός χρόνος χορήγησης και διάρκεια χρήσης από το παρόν άρ¬ 
θρο: 

1. Είδη ιματισμού και υπόδησης: 

α) Μία ραμμένη υπ’ αριθ. 1 χειμερινή στολή εξόδου, δεξιώσεων, που 
περιλαμβάνει πηλήκιο, χιτώνιο και περισκελίδα. 

β) Μία ραμμένη υπ’ αριθ. 1 θερινή στολή εξόδου, δεξιώσεων, που πε¬ 
ριλαμβάνει τρία καλύμματα πηληκίου, χιτώνιο και περισκελίδες δύο. 

γ) Μία ραμμένη υπ’ αριθ. 8 θερινή στολή παρελάσεων, παρατάξεων, 
που περιλαμβάνει πηλήκιο, χιτώνιο και περισκελίδα. 

δ) 6,40 μέτρα υφάσματος για την κατασκευή δύο υπ’ αριθ. 8β χειμε¬ 
ρινών στολών υπηρεσίας (μπατλ-ντρες), που η κάθε μια να περιλαμβά¬ 
νει χιτώνιο, περισκελίδα και πηλήκιο. 

ε) 2,40 μέτρα υφάσματος για την κατασκευή δύο περισκελίδων της 
υπ’ αριθ. 8γ θερινής στολής υπηρεσίας. 

στ) Μία ραμμένη υπ’ αριθ. 9α χειμερινή στολή πυρκαϊάς, που περι¬ 
λαμβάνει υποδυτοχιτώνιο, περισκελίδα και πηλίκιο (τζόκευ) μετά εθνο¬ 
σήμου. 

ζ) Μία ραμμένη υπ’ αριθ. 9α θερινή στολή πυρκαϊάς, που περιλαμβά¬ 
νει υποδυτοχιτώνιο και περισκελίδα. 

η) 6,00 μέτρα υφάσματος, απλού φάρδους, για την κατασκευή δύο 
υποδυτών λευκών. 

θ) 9,00 μέτρα υφάσματος, απλού φάρδους, για την κατασκευή τριών 
υποδυτών χειμερινών χρώματος υποκύανου. 

ι) 9,00 μέτρα υφάσματος, απλού φάρδους, για την κατασκευή τριών 
θερινών υποδυτών, χρώματος υποκύανου. 

ια) Ένα πουλόβερ μάλλινο ή σύμμικτο της υπ’ αριθ. 9α χειμερινής 
στολής πυρκαϊάς (φόρμας). 

ιβ) Ένα εσωτερικό επενδύτη (φανέλλα) της υπ’ αριθ. 9α χειμερινής 
στολής πυρκαϊάς (φόρμας). 

ιγ) Δύο λαιμοδέτες. 

ιδ) Μία περισκελίδα βραχεία αθλητική, 
ιε) Δύο ζευγάρια κάλτσες, 
ιστ) Μία φόρμα γυμναστικής. 

ιζ) Ένα ζευγάρι χαμηλά υποδήματα μαύρα (σκαρπίνια), 
ιη) Ένα ζευγάρι υποδήματα λουστρίνια. 

■ ιθ) Ένα ζευγάρι χαμηλά υποδήματα λευκά (σκαρπίνια), 
κ) Ένα ζευγάρι ενδρομίδες (μπότες), 
κα) Ένα ζευγάρι υποδήματα αθλητικά. 

2. Είδη εξάρτυσης: 

α) Δύο ζευγάρια γάντια λευκά υφασμάτινα, 
β) Μία ζώνη καννάβινη με πυροσβεστική πόρπη. 

3. Είδη κλινοστρωμνής: 

α) Τέσσερα σινδόνια μονόφαρδα. 
β) Δύο κελύφια προσκεφαλαίων. 
γ) Δύο προσόψια. 

Τα είδη αυτά θα χορηγούνται σε περίπτωση που στρατωνίζονται στη 
Σχολή και εφόσον έχει λήξει η διάρκεια χρήσης των ομοίων ειδών, που 
τους είχαν χορηγηθεί πριν από την είσοδό τους στην Πυρ/κή Σχολή. 

Άρθρο 5 

Παρεχόμενα είδη στους Δόκιμους Πυροσβέστες - Διάρκεια χρήσης 

Στους Δόκιμους Πυροσβέστες παρέχονται, με την είσοδό τους στη 
Σχολή, όλα τα ατομικά εφόδια που περιλαμβάνονται στο άρθρο 3 της 
παρούσας. Η διάρκεια χρήσης όλων των ειδών αυτών είναι η καθοριζο- 
μένη από το άρθρο 3 της παρούσας απόφασης, με τη διαφορά ότι θα χο¬ 
ρηγούνται ραμμένες οι στολές. 

Επί πλέον στους Δόκιμους Πυροσβέστες χορηγούνται τα κατωτέρω 
είδη ιματισμού και υπόδησης με διάρκεια χρήσης ίση με εκείνη της εκ¬ 
παίδευσής τους στη Σχολή: 

1. Μία ραμμένη υπ’ αριθ. 9α χειμερινή στολή πυρκαϊάς, που περι¬ 
λαμβάνει υποδυτοχιτώνιο, περισκελίδα και πηλήκιο (τζόκεϋ) μετά εθνο- 
σήμου. 

2. Μία ραμμένη υπ’ αριθ. 9α θερινή στολή πυρκαϊάς, που περιλαμβά¬ 
νει υποδυτοχιτώνιο και περισκελίδα. 

3. Ένα ζευγάρι υποδήματα άρβυλα. 

Άρθρο 6 

Παρεχόμενα είδη στο προσωπικό που Υπηρετεί στην Ειδική Μονάδα 
Αντιμετώπισης Καταστροφών (Ε.Μ.Α.Κ.) - διάρκεια χρήσης. 

Στο προσωπικό που υπηρετεί στην Ε.Μ.Α.Κ. χορηγούνται, πέραν 
των προβλεπομένων από τα ανωτέρω άρθρα και τα κατωτέρω είδη: 

1. Ένα πηλήκιο (τζόκεϋ) κατά διετία. 

2. Μία φόρμα ολόσωμη για την υπ’ αριθ. 9β χειμερινή - θερινή στολή 
πυρκαϊάς κατ’ έτος. 

Η χορήγηση της στολής αυτής γίνεται αντί της υπ’ αριθ. 9α χειμερι¬ 
νής και θερινής στολής του λοιπού πυρ/κού προσωπικού. 

3. Μία φανέλλα βαμβακερή μακώ με κοντές χειρίδες για την υπ’ 
αριθ. 9β θερινή στολή πυρκαϊάς κατά διετία. 

4. Ένα ζευγάρι υποδήματα άρβυλα, αντί των υψηλών υποδημάτων 
του λοιπού πυρ/κού προσωπικού κατά διετία. 

5. Ένα ζευγάρι χειρόκτια (γάντια) διασωστικά (εργασίας) κατά 5ε- 
τία. 

Άρθρο 7. 

Στο προσωπικό που υπηρετεί στο ειδικό Τμήμα Αντιμετώπισης Πυρ- 
καϊών Δασών (Ε.Τ.Α.Π.Δ.) θα χορηγείται, πέραν των προβλεπομένων 
από τα ανωτέρω άρθρα ειδών, και ένα ζευγάρι υποδήματα άρβυλα κατ’ 
έτος. 

Άρθρο 8. 

Παρεχόμενα είδη Πυροσβεστικής εξάρτυσης. 

1. Στους Δόκιμους Πυροσβέστες, με την είσοδό τους στην Πυρ/κή 
Σχολή, παρέχονται και τα κατωτέρω είδη Πυροσβεστικής εξάρτυ¬ 
σης: 

α) Ατομικό πελεκίδιο με δερμάτινη θήκη, άπαξ, 
β) Πυροσβεστική ζώνη, κατά 15ετία, 
γ) Πυροσβεστικό κράνος, κατά 15ετία. 
δ) Ένα ατομικό σάκκο, άπαξ. 

2. Με την ονομασία ή προαγωγή Πυροσβεστικού υπαλλήλου σε Αξι¬ 


ωματικό ή Πυρονόμο χορηγείται Πυροσβεστικό κράνος Αξ/κού, ανά 
15ετία, παραδίδοντας τα αναφερόμενα στην παράγρ. 1 α, β και γ του 
άρθρου αυτού είδη. 

ΚΕΦΑΛΑΙΟ Β’ 

Άρθρο 9. 

Παρεχόμενα είδη στο βοηθητικό προσωπικό του Σώματος (καθαρί¬ 
στριες). 

Σε κάθε καθαρίστρια χορηγείται, κατ’ έτος, μία φόρμα εργασίας (πο¬ 
διά), όπως αυτό προβλέπεται από την υπ’ αριθ. 125/1981 απόφαση 
του ΔΔΔΔ Αθηνών (ΦΕΚ 686 τ. Β' της 10.11.1981). 

ΚΕΦΑΛΑΙΟ Γ- 
Άρθρο 10. 

Εφοδιασμός - Α\#φοδιασμός - Χρέωση. 

1. Ο ανεφοδιασμός των δικαιούχων, με τα είδη που αναφέρονται 
στην παρούσα, γίνεται από τις Διαχειρίσεις Υλικού των υπηρεσιών του 
Σώματος, ως ακολούθως: 

α) Τα δικαιούμενα είδη θερινού ιματισμού, καθώς και όλα τ’ άλλα 
είδη, που η διάρκεια χρήσης τους λήγει μέσα στο χρονικό διάστημα από 
15 Μαΐου μέχρι 15 Οκτωβρίου, χορηγούνται το πρώτο Ιδνθήμερο του 
Απριλίου, με ημερομηνία χρέωσης την 15η Μαΐου. 

β) Τα δικαιούμενα είδη χειμερινού ιματισμού, καθώς και όλα τ’ άλλα 
είδη, που η διάρκεια χρήσης τους λήγει μέσα στο χρονικό διάστημα από 
15 Οκτωβρίου μέχρι 15 Μαΐου του επόμενου έτους, χορηγούνται το 
πρώτο 1 δνθήμερο του μήνα Σεπτεμβρίου, με ημερομηνία χρέωσης την 
15η Οκτωβρίου. 

γ) Στους νεοδιοριζόμενους και επαναδιοριζόμενους υπαλλήλους του 
Πυροσβεστικού Σώματος, χορηγούνται όλα τα προβλεπόμενα, γι’ αυ¬ 
τούς είδη, από τις διατάξεις της παρούσας, αμέσως με την είσοδό τους 
στο Σώμα και η διάρκεια χρήσης αυτών αρχίζει από την ημερομηνία ορ¬ 
κωμοσίας ή επαναδιορισμού τους. 

2. Στους εύσωμους δικαιούχους υφασμάτων, για είδη ιματισμού, χο¬ 
ρηγείται επί πλέον ποσότητα υφάσματος 10% με απόφαση του Διευθυ¬ 
ντή Οικονομικών Υπηρεσιών του Αρχηγείου Πυρ/κού Σώματος και 
ύστερα από σχετική αναφορά της Υπηρεσίας στην οποία υπηρετούν αυ¬ 
τοί. 

3. Αναίτια φθορά, καταστροφή ή απώλεια των παρεχομένων ειδών, 
σύμφωνα με τις διατάξεις της παρούσας, πριν από τη λήξη της διάρ¬ 
κειας χρήσης αυτών, δικαιολογεί ανεφοδιασμό του υπαλλήλου με το 
αντίστοιχο είδος. Στην έννοια του ανεφοδιασμού περιλαμβάνεται και η 
καταβολή των εξόδων ραφής ή κατασκευής. Ως ημερομηνία χρέωσης, 
των ειδών αυτών, λογίζεται η ημερομηνία που γίνεται η χορήγηση στο 
Δικαιούχο. 

4. Σε περίπτωση καταλογισμού για υπαίτια φθορά, καταστροφή ή 
απώλεια των ειδών, που περιλαμβάνονται στην παρούσα, η τιμή τους 
ορίζεται ίση με τη Συμβατική τιμή κτήσεως της τελευταίας προμήθειας 
- κατασκευής. 

Άρθρο 11. 

Διαγραφή ατομικών ειδών. 

1. Η διαγραφή των ειδών, που χορηγούνται με την απόφασή μας 
αυτή, γίνεται σύμφωνα με τις σχετικές διατάξεις του από 8.12.1948 
Β.Δ/τος (ΦΕΚ 21 τ. Α'/21.1.1949) «περί Κανονισμού Εσωτερικής 
Υπηρεσίας του Πυροσβεστικού Σώματος» (Κ.Ε.Υ.Π.Σ.). 

2. Πυροσβεστικοί υπάλληλοι, που απολύονται, αποστρατεύονται ή 
αποχωρούν καθ’ οιονδήποτε τρόπο από το Σώμα, δεν επιστρέφουν κα¬ 
νένα είδος από τα ατομικά εφόδια που τους χορηγήθηκαν με την πα¬ 
ρούσα, τα οποία διαγράφονται με απόφαση του Δ/ντή Οικονομικών 
Υπηρεσιών του Αρχηγείου Πυρ/κού Σώματος, ""'ιμφωνα με την παρά¬ 
γραφο 1 του άθρου αυτού. 

Άρθρο 12. 

Διατάξεις για τα είδη των Δοκίμων. 

1. Στους Δόκιμους Πυροσβέστες χορηγούνται ραμμένες όλες οι στολές, 
που προβλέπονται από το άρθρο 2 παραγρ. 1 α,β,γ και δ της παρούσας, 
εφόσον η εκπαιδευτική περίοδος καλύπτει χρονικό διάστημα μεγαλύ¬ 
τερο του μηνός της αντίστοιχης χειμερινής και θερινής περιόδου για την 
οποία χορηγούνται τα είδη αυτά, όπως αυτές καθορίζονται από το άρ¬ 
θρο 10 παράγρ. Ια και β της παρούσας. Το ίδιο ισχύει και για τις στολές 
που αναφέρονται στις παραγρ. 1 και 2 του άρθρου 5 αυτής. 

2. Οι Δόκιμοι Αρχιπυροσβέοτες ανεφοδιάζονται με τα είδη, που ανα- 
φέρονται στο άρθρο 3 της παρούσας, εφόσον έληξε η διάρκεια χρήσης 
των κατεχομένων από αυτούς ομοίων ειδών. 

3. Στους Δόκιμους Ανθυποπυραγούς και Πυροσβέστες, των αντίστοι¬ 
χων τμημάτων της Πυροσβεστικής Σχολής, θα χορηγούνται οι προβλε- 
πόμενες ραμμένες στολές, μόνο όταν υπάρχουν γραμμένες στον προϋπο¬ 
λογισμό του Σώματος σχετικές πιστώσεις, διαφορετικά θα χορηγείται 
το προβλεπόμενο, για τη ραφή ύφασμα. 

Στην έννοια της ραμμένης στολής περιλαμβάνεται και η χορήγηση 
των εθνοσήμων, επιρραμμάτων, εμβλημάτων, περιλαίμιου, κουμπιών 
και διακριτικών βαθμών. 

4. Οι Δόκιμοι Αρχιπυροσβέοτες και Πυροσβέστες, όταν αποφοιτή¬ 
σουν από την Πυρ/κή Σχολή, δικαιούνται τα προβλεπόμενα, από το άρ¬ 
θρο 3 της παρούσας, είδη μετά τη λήξη της διάρκειας χρήσης των, από 
αυτούς, κατεχομένων ομοίων ειδών. 

5. Στους Δόκιμους Ανθυποπυραγούς, κατά τη διάρκεια της φοίτησής 
τους στην· Πυρ/κή Σχολή, δύναται να χορηγηθεί το δερμάτινο αδιά¬ 
βροχο, εφόσον έχει λήξει η διάρκεια χρήσης του κατεχομένου από αυ¬ 
τούς και το οποίο τους είχε χορηγηθεί πριν από την είδοδό τους στη 
Σχολή. 

Άρθρο 13. 

Τελικές Διατάξεις. 

1. Στους εξερχόμενους, από το Τμήμα Ανθυποπυραγών της Πυρ/ 
κής Σχολής, Ανθυποπυραγούς, καθώς και στούς προαγόμενους στο 
βαθμό του Ανθυποπυραγού ή διοριζόμενους στο Σώμα Αξιωματικούς, 
χορηγούνται όλα τα είδη που προβλέπονται από το άρθρο 1 της παρού¬ 
σας, πλην του δερμάτινου αδιάβροχου, εφόσον δεν έχει η διάρκεια χρή¬ 
σης του κατεχομένου από αυτούς. 

Ειδικότερα στους εξερχόμενους, από την Πυροσβεστική Σχολή, Αν¬ 
θυποπυραγούς ορισμένα είδη ιματισμού του άρθρου 1 της παρούσας, δύ- 
νανται, με απόφαση του Αρχηγού Πυροσβεστικού Σώματος, να τους χο¬ 
ρηγούνται έξη (6) μήνες πριν από την ονομασία τους σε Ανθυποπυρα¬ 
γούς. 

2. Στους Δόκιμους Ανθυποπυραγούς δεν θα χορηγούνται τα είδη ιμα¬ 
τισμού, που δικαιούνται πριν από την είσοδό τους στην Πυροσβεστική 
Σχολή και σε περίπτωση, που τους έχουν χορηγηθεί αυτά, θα επιστρέ- 
φονται, μέσω των Υπηρεσιών τους, στην Γ.Α.Υ.Π.Σ. Αυτοί δεν θα επι¬ 
στρέφουν το δερμάτινο αδιάβροχο εφόσον έχει λήξει η διάρκεια χρήσης 
του κατεχομένου ομοίου είδους. 

3. Για τους αποχωρούντς από το Σώμα, λόγω ορίου ηλικίας, υπαλ¬ 
λήλους το δικαίωμα λήψης ατομικών εφοδίων παύει έξη (6) μήνες πριν 
από την ημερομηνία διαγραφής τους. 

Επίσης δεν θα χορηγούνται ατομικά εφόδια και σ’ αυτούς που, κατά 
την περίοδο χορήγησης (χειμερινή ή θερινή) των ειδών έχουν υποβάλει 
αίτηση παραίτησης από το Σώμα και εκκρεμεί η διαγραφή τους. 

4. Ο Αρχηγός του Πυροσβεστικού Σώματος δύναται, με απόφασή 

του, να χορηγεί σε υπαλλήλους του Σώματος και δεύτερο είδος πέραν 
του δικαιουμένου, και προβλεπομένου από την παρούσα όμως, όταν 
αυτό κρίνεται αναγκαίο. ' 

5. Για τα είδη που χορηγούνται, σύμφωνα με τις διατάξεις του άρ¬ 
θρου 84 παράγρ. 5 του Κανονισμού Εσωτερικής Υπηρεσίας του Πυρ/ 
κού Σώματος και προβλέπονται από την παρούσα, καθορίζουμε την 
τιμή τους ίση με την τελευταία Συμβατική τιμή κτήσεώς τούς. 

6. Η ακριβής σύνθεση, ο τρόπος κατασκευής, ο χρωματισμός, καθώς 
και τα λοιπά τεχνικά στοιχεία και απαιτήσεις των προβλεπομένων, από 
την παρούσα, ειδών καθορίζονται από τις τεχνικές προδιαγραφές που 
συντάσαονται, για το σκοπό αυτό, από το Αρχηγείο Πυρ/κού Σώματος 
και σύμφωνα με τον οικείο Κανονισμό Στολών. 

7. Η χορήγηση των ειδών, που προβλέπονται για πρώτη φορά από 
την παρούσα, θα πραγματοποιηθεί όταν γίνουν οι σχετικές προμήθειες 
από το Σώμα. 

8. Κάθε προηγούμενη απόφασή μας, σχετικά με χορήγηση ατομικών 
εφοδίων στους υπαλλήλους του Πυροσβεστικού Σώματος, καταργεί- 
ται. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1988 

Ο ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 
-♦- 

Αριθ. 25850/19.12,1988 (12) 

Συμπλήρωση της 8499/280/Δ.Β.Α./19.4.88 απόφασης του Ανα¬ 
πληρωτή υπουργού Βιομηχανίας Ενέργειας και Τεχνολογίας «Σύ¬ 
στημα διαπίστευσης εργαστηρίων δοκιμών» (ΦΕΚ 269/Β/ 
4.5.88). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

2. Τις διατάξεις του άρθρου 16 σε συνδυασμό με τις διατάξεις του άρ¬ 
θρου 3 παρ. 1, εδ. στ. του Ν. 372/76 «Περί συστάσεως και λειτουργίας 
Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/ 
30.6.76) όπως τροποποιήθηκε με τις διατάξεις του άρθρου 22 του Ν. 
1682/87 (ΦΕΚ 14/16.2.87). 

3. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α/16.7.86). 

4. Την Υ 1321/25.9.87 απόφαση του Πρωθυπουργού, «Καθορι¬ 
σμός αρμοδιοτήτων του Αναπληρωτή Υπουργού Βιομηχανίας, Ενέρ¬ 
γειας και Τεχνολογίας». 

5. Την ανάγκη υποβοήθησης του έργου του Συμβουλίου Διαπίστευ¬ 
σης Εργαστηρίων Δοκιμών (Σ.Δ.) από Κλαδικές Επιτροπές Διαπίστευ¬ 
σης Εργαστηρίων Δοκιμών (Κ.Ε.Δ.Ε.)., αποφασίζουμε: 

1. Συμπληρώνουμε την 8499/290/Δ.Β.Α./19.4.1988 απόφασή 
μας «Σύστημα διαπίστευσης εργαστηρίων δοκιμών» προσθέτοντας με¬ 
ταξύ των άρθρων 4 και 6 άρθρο 5 που έχει ως εξής: 

Άρθρο 5. 

1. Για την υποβοήθηση του έργου του Σ.Δ. συγκροτούνται με από¬ 
φαση του ΔΣ του ΕΛΟΤ μετά από εισήγηση του Σ.Δ. Κλαδικές Επιτρο¬ 
πές Διαπίστευσης Εργαστηρίων Δοκιμών (ΚΕΔΕ), για ομοειδή εργα¬ 
στήρια δοκιμών. 

2. Οι ΚΕΔΕ αποτελούνται από πέντε (5) μέλη που είναι εμπειρογνώ¬ 
μονες κύρους με επιστημονική κατάρτιση και εμπειρία σε τομείς εργα¬ 
στηριακών δοκιμών και ελέγχου, βιομηχανίας, διασφάλισης ποιότητας 
παραγομένων αγαθών. 

3. Με την απόφαση συγκρότησης μιας ΚΕΔΕ ορίζονται ο πρόεδρος 
και ο Αναπληρωτής του.. 

4. Η θητεία των μελών είναι τριετής και μπορεί να ανανεώνεται. 

5. Με απόφαση του ΔΣ του ΕΛΟΤ, μετά από Εισήγηση του Σ.Δ. είναι 
δυνατή η παύση της θητείας μέλους ή μελών των ΚΕΔΕ για εύλογες αι¬ 
τίες, όπως συνεχείς απουσίες από συνεδριάσεις, καταδίκη για αξιόποινα 
αδικήματα που θίγουν το κύρος του Συστήματος Διαπίστευσης Εργα¬ 
στηρίων Δοκιμών, αποδεδειγμένη μεροληπτική τοποθέτηση σε θέματα 
που άπτονται των εργασιών της ΚΕΔΕ, κοινοποίηση εμπιστευτικών θε¬ 
μάτων που σχετίζονται με τη διαδικασία διαπίστευσης. 

6. Οι ΚΕΔΕ έχουν απαρτία εφόσον είναι παρόντα τρία (3) μέλη τους, 
ενώ οι αποφάσεις τους λαβαίνονται με απλή πλειοψηφία. 

7. Χρέη Γραμματέα και Εισηγητή στις ΚΕΔΕ εκτελούν υπάλληλοι 
του ΕΛΟΤ που ορίζονται από το ΔΣ του. 

8. Οι ΚΕΔΕ εισηγούνται στο Δ.Σ. θέματα που έχουν σχέση με τη 
Διαπίστευση Εργαστηρίων Δοκιμών στον τομέα που τους έχει ανατεθεί 
να καλύψουν. 

9. Το Συμβούλιο Διαπίστευσης, μπορεί να εισχωρεί μέρος των αρμο¬ 
διοτήτων του στος ΚΕΔΕ, οπότε το κρίνει αναγκαίο. 

2. Κατά τα λοιπά ισχύει η 8499/280/Δ.Β.Α/19.4.88 απόφασή 
μας. 

3. Η ισχύς της απόφασης αρχίζει από τη δημοσίευση της στην εφημε¬ 
ρίδα της κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





